15. ΒΑΣΙΛΙΚΟΝ ΔΙΑΤΑΓΜΑ υπ' αριθ. 747 της 12/15 Νοεμ. 1962 (ΦΕΚ Α΄ 194) ΙΙερί μειώσεως των εργοδοτικών εισφορών των καταβαλλομένων υπέρ του Ι.Κ.Α. και ετέρων ασφαλιστικών οργανισμών επί των μισθών και ημερομισθίων, των δαπανωμένων δια ναυπηγήσεις και επισκευάς πλοίων. Έχοντες υπ' όψιν: α)Τας διατάξεις του άρθρ. 8 του Ν.Δ. 4231/1962, «περί μέτρων αφορώντων εις την ανάπτυξιν του εξαγωγικού εμπορίου», δι' ων επαναφέρονται εν ισχύϊ αι διατάξεις των άρθρ. 5 και 7 του Νόμ. 2861/54, «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων», και β)την υπ' αριθ. 613 ε.ε. γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, Οικονομικών, Εμπορίου, Βιομηχανίας και Εργασίας Υπουργών, απεφασίσαμεν και διατάσσομεν: Άρθρον μόνον.-1.Επί περιπτώσεων ναυπηγήσεων και επισκευών πλοίων διενεργουμένων εις Ελληνικούς λιμένας, εφ' όσον εισκομίζεται το αντίστοιχον εξωτερικόν συνάλλαγμα, η υπέρ του Ι.Κ.Α. καταβαλλομένη εργοδοτική εισφορά επί των δαπανωμένων μισθών και ημερομισθίων μειούται, καθοριζομένη ίση προς το ποσόν της υπό των μισθωτών καταβαλλομένης τοιαύτης. 2.Ωσαύτως επί των εν παρ. 1 περιπτώσεων η υπέρ του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλομένη εργοδοτική εισφορά μειούται, καθοριζομένη εις 2% επί των δαπανωμένων μισθών και ημερομισθίων. «3.Οι διατάξεις των προηγουμένων παραγράφων, δεν εφαρμόζονται στις ναυπηγικές εργασίες που αφορούν επισκευές πλοίων». Η παρ. 3 προστέθηκε από την 14977/248/30 Μαρτ. - 6 Απρ. 1992 (ΦΕΚ Β΄ 232) απ. Υπ. Εθν. Οικον., Υγ. Πρόν. και Κοιν. Ασφαλ., Βιομ.Ενέργ. και Τεχνολ. και Εμπορ. 